CELEX: 
Language: sk
Date: 2020-02-13 00:00:00
Title: DELEGOVANÉ NARIADENIE KOMISIE (EÚ) …/… ktorým sa opravuje delegované nariadenie (EÚ) 2019/934, pokiaľ ide o prechodné opatrenia týkajúce sa uvádzania zásob vinárskych výrobkov na trh

EURÓPSKA
                          KOMISIA

                                                  V Bruseli 13. 2. 2020
                                                  C(2020) 672 final

                 DELEGOVANÉ NARIADENIE KOMISIE (EÚ) …/…

                                     z 13. 2. 2020,

     ktorým sa opravuje delegované nariadenie (EÚ) 2019/934, pokiaľ ide o prechodné
           opatrenia týkajúce sa uvádzania zásob vinárskych výrobkov na trh

SK                                                                                    SK
 ---pagebreak---                                       DÔVODOVÁ SPRÁVA

     1.      KONTEXT DELEGOVANÉHO AKTU
     Delegované nariadenie Komisie (EÚ) 2019/934, ktorým sa dopĺňa nariadenie Európskeho
     parlamentu a Rady (EÚ) č. 1308/2013, pokiaľ ide okrem iného o povolené enologické
     postupy a obmedzenia uplatniteľné na výrobu a konzervovanie vinárskych výrobkov, bolo
     prijaté 12. marca 2019. Delegovaným nariadením (EÚ) 2019/934 sa nahrádza a zrušuje
     nariadenie Komisie (ES) č. 606/2009, ktorým sa ustanovujú povolené enologické postupy
     a obmedzenia uplatniteľné na vinárske výrobky v EÚ.
     Týmto návrhom delegovaného nariadenia sa opravuje chyba v článku 15 delegovaného
     nariadenia (EÚ) 2019/934 s cieľom zabezpečiť, aby sa mohli uvádzať na trh vinárske výrobky
     vyrobené od dátumu nadobudnutia účinnosti do dátumu uplatňovania delegovaného
     nariadenia (EÚ) 2019/934.

     2.      KONZULTÁCIE PRED PRIJATÍM AKTU
     Taliansko 10. júla 2019 požiadalo Komisiu, aby objasnila dátum zrušenia nariadenia Komisie
     (ES) č. 606/2009 a dátum nadobudnutia účinnosti a uplatňovania delegovaného nariadenia
     (EÚ) 2019/934. Komisia na základe analýzy článku 15 (prechodné opatrenia) a článku 17
     (nadobudnutie účinnosti a uplatňovanie) delegovaného nariadenia (EÚ) 2019/934 zistila
     chybu v článku 15, ktorý by mal odkazovať na dátum uplatňovania delegovaného nariadenia
     (EÚ) 2019/934 a nie na dátum nadobudnutia účinnosti.
     Následne na zasadnutiach skupiny expertov pre spoločnú organizáciu poľnohospodárskych
     trhov v oblasti vína, ktoré sa konali 17. júla 2019 a 5. decembra 2019, informovala expertov
     o potrebe opraviť chybu v delegovanom nariadení (EÚ) 2019/934 a o navrhovanej oprave. Na
     uvedených zasadnutiach neboli vznesené žiadne námietky.

     3.      PRÁVNE PRVKY DELEGOVANÉHO AKTU
     Článok 15 delegovaného nariadenia (EÚ) 2019/934 je potrebné opraviť tak, aby sa vzťahoval
     na výrobky vyrobené v súlade s ustanoveniami nariadenia Komisie (ES) č. 606/2009 od
     dátumu nadobudnutia účinnosti delegovaného nariadenia (27. júna 2019) do dátumu jeho
     uplatňovania (7. decembra 2019). Súčasné znenie umožňuje uvádzať na trh vinárske výrobky
     vyrobené v súlade s nariadením Komisie (ES) č. 606/2009 pred dátumom nadobudnutia
     účinnosti delegovaného nariadenia (EÚ) 2019/934, ale nie v období medzi dátumom
     nadobudnutia účinnosti a dátumom uplatňovania uvedeného nariadenia. Aby sa mohli
     uvádzať na trh vinárske výrobky zo zberu v roku 2019, treba odkaz na „dátum nadobudnutia
     účinnosti“ v článku 15 delegovaného nariadenia (EÚ) 2019/934 nahradiť odkazom „dátum
     uplatňovania“.
     Keďže táto zmena má vplyv na vecnú podstatu delegovaného aktu, vhodným nástrojom je
     delegované nariadenie Komisie, ktorým sa opravuje delegované nariadenie (EÚ) 2019/934.
     Bude sa uplatňovať, pokiaľ Európsky parlament alebo Rada nevznesú námietku v lehote
     dvoch mesiacov, pričom túto lehotu možno predĺžiť o ďalšie dva mesiace.

SK                                                1                                                 SK
 ---pagebreak---                          DELEGOVANÉ NARIADENIE KOMISIE (EÚ) …/…

                                                   z 13. 2. 2020,

           ktorým sa opravuje delegované nariadenie (EÚ) 2019/934, pokiaľ ide o prechodné
                 opatrenia týkajúce sa uvádzania zásob vinárskych výrobkov na trh

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) č. 1308/2013 zo 17. decembra
     2013, ktorým sa vytvára spoločná organizácia trhov s poľnohospodárskymi výrobkami
     a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001
     a (ES) č. 1234/20071, a najmä na jeho článok 75 ods. 2 a článok 80 ods. 4,
     keďže:
     (1)      Delegované nariadenie Komisie (EÚ) 2019/9342 nahrádza a zrušuje nariadenie
              Komisie (ES) č. 606/20093. Po uverejnení delegovaného nariadenia (EÚ) 2019/934 sa
              zistila chyba vo všetkých jazykových verziách textu.
     (2)      Táto chyba sa týka prechodných opatrení v prípade uvádzania zásob vinárskych
              výrobkov na trh uvedených v článku 15 delegovaného nariadenia (EÚ) 2019/934.
              Nariadenie (ES) č. 606/2009 sa uplatňovalo do 6. decembra 2019. Delegované
              nariadenie (EÚ) 2019/934 nadobudlo účinnosť 27. júna 2019. S cieľom poskytnúť
              hospodárskym subjektom dostatočný čas na prispôsobenie sa novým pravidlám sa
              rozhodlo, že dátum uplatňovania uvedeného nariadenia sa stanoví na 7. decembra
              2019.
     (3)      Účelom prechodných opatrení uvedených v článku 15 delegovaného nariadenia (EÚ)
              2019/934 bolo preto umožniť, aby sa mohli uvádzať na trh vinárske výrobky vyrobené
              v súlade s nariadením (ES) č. 606/2009 pred dátumom uplatňovania delegovaného
              nariadenia (EÚ) 2019/934. V článku 15 sa však uvádza dátum nadobudnutia účinnosti
              delegovaného nariadenia (EÚ) 2019/934 namiesto dátumu uplatňovania uvedeného
              nariadenia. Neželaným dôsledkom je situácia, keď sa vinárske výrobky vyrobené
              z novej úrody v roku 2019 v súlade s nariadením (ES) č. 606/2009 nesmú uvádzať na
              trh, ak boli vyrobené v deň nadobudnutia účinnosti alebo po tomto dátume.
     (4)      Aby sa mohli uvádzať na trh vinárske výrobky vyrobené v súlade s nariadením (ES) č.
              606/2009 v období od 27. júna do 6. decembra 2019, prechodné opatrenia stanovené
              v článku 15 delegovaného nariadenia (EÚ) 2019/934 by sa mali opraviť tak, aby sa
              daný článok vzťahoval na toto obdobie.

     1
              Ú. v. EÚ L 347, 20.12.2013, s. 671.
     2
              Delegované nariadenie Komisie (EÚ) 2019/934 z 12. marca 2019, ktorým sa dopĺňa nariadenie
              Európskeho parlamentu a Rady (EÚ) č. 1308/2013, pokiaľ ide o vinohradnícke oblasti, v ktorých sa
              môže zvýšiť obsah alkoholu, povolené enologické postupy a obmedzenia uplatniteľné na výrobu
              a konzervovanie vinárskych výrobkov, minimálny percentuálny podiel alkoholu pri vedľajších
              produktoch a ich zneškodňovanie a zverejňovanie dokumentov OIV (Ú. v. EÚ L 149, 7.6.2019, s. 1).
     3
              Nariadenie Komisie (ES) č. 606/2009 z 10. júla 2009, ktorým sa ustanovujú určité podrobné pravidlá
              uplatňovania nariadenia Rady (ES) č. 479/2008, pokiaľ ide o kategórie vinárskych výrobkov,
              enologické postupy a uplatniteľné obmedzenia (Ú. v. EÚ L 193, 24.7.2009, s. 1).

SK                                                        2                                                        SK
 ---pagebreak---      (5)    Delegované nariadenie (EÚ) 2019/934 by sa preto malo zodpovedajúcim spôsobom
            opraviť.
     (6)    Chybu v delegovanom nariadení (EÚ) 2019/934 je potrebné opraviť, aby sa mohli
            uvádzať na trh vinárske výrobky vyrobené v období od 27. júna do 6. decembra 2019.
            Z toho dôvodu by sa toto opravné nariadenie malo uplatňovať so spätnou účinnosťou
            od 27. júna 2019,
     PRIJALA TOTO NARIADENIE:

                                             Článok 1
     Delegované nariadenie (EÚ) 2019/934 sa opravuje takto:
     Článok 15 sa nahrádza takto:

                                            „Článok 15
                                       Prechodné opatrenia

     Zásoby vinárskych výrobkov vyrobených pred dátumom uplatňovania tohto nariadenia
     v súlade s pravidlami, ktoré existovali pred týmto dátumom, sa môžu uvoľniť na účely
     ľudskej spotreby.“

                                             Článok 2
     Toto nariadenie nadobúda účinnosť tretím dňom po jeho uverejnení v Úradnom vestníku
     Európskej únie.
     Uplatňuje sa od 27. júna 2019.

     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 13. 2. 2020

                                              Za Komisiu
                                              predsedníčka
                                              Ursula VON DER LEYEN

SK                                               3                                               SK